CELEX: 32020R1666
Language: fi
Date: 2020-11-10 00:00:00
Title: Komission asetus (EU) 2020/1666, annettu 10 päivänä marraskuuta 2020, lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta uuden EY-lannoitetyypin lisäämiseksi sen liitteeseen I (ETA:n kannalta merkityksellinen teksti)

11.11.2020   
               
               
                  FI
               
               
                  Euroopan unionin virallinen lehti
               
               
                  L 377/3
               
            
         KOMISSION ASETUS (EU) 2020/1666,
         annettu 10 päivänä marraskuuta 2020,
         lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta uuden EY-lannoitetyypin lisäämiseksi sen liitteeseen I
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 (1) ja erityisesti sen 31 artiklan 1 kohdan
         sekä katsoo seuraavaa:
         
                     (1)
                  
                  
                     Eräs iminodisukkiinihapon kalsiumkelaatin, jäljempänä ’Ca-IDHA’, valmistaja on toimittanut Puolan viranomaisten välityksellä komissiolle pyynnön Ca-IDHA:n sisällyttämiseksi asetuksen (EY) N:o 2003/2003 liitteeseen I. Ca-IDHA on kehitetty vastaamaan puutarha-alan pyyntöihin kehittää vaihtoehtoja olemassa oleville kalsiuminlähteille, jotka voivat tietyissä käyttöolosuhteissa vaurioittaa lehtiä niiden käsittelyn jälkeen.
                  
               
                     (2)
                  
                  
                     Ca-IDHA täyttää asetuksen (EY) N:o 2003/2003 14 artiklassa vahvistetut vaatimukset. Se olisi sen vuoksi lisättävä mainitun asetuksen liitteessä I olevaan EY-lannoitetyyppien luetteloon.
                  
               
                     (3)
                  
                  
                     Sen vuoksi asetusta (EU) N:o 2003/2003 olisi muutettava.
                  
               
                     (4)
                  
                  
                     Tässä asetuksessa säädetty toimenpide on asetuksen (EY) N:o 2003/2003 32 artiklalla perustetun komitean lausunnon mukainen,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 2003/2003 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä marraskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 304, 21.11.2003, s. 1.
      
      
         
            LIITE
            Lisätään asetuksen (EY) N:o 2003/2003 liitteessä I olevaan taulukkoon D rivi 2.3 seuraavasti:
            
               
                           ”2.3
                        
                        
                           Iminodisukkiinihapon kalsiumkelaatti
                        
                        
                           Kemiallinen valmiste, joka sisältää pääasiassa iminodisukkiinihapon kalsiumkelaattia ja johon ei ole lisätty eläin- tai kasviperäisiä orgaanisia ravinteita
                        
                        
                           9 % CaO
                           Iminodisukkiinihapolla (IDHA) kelatoitu kalsium ilmoitetaan vesiliukoisena CaO:na
                        
                        
                            
                        
                        
                           Iminodisukkiinihapolla (IDHA) kelatoitu kalsium ilmoitetaan vesiliukoisena CaO:na”